סיירת ההדרכה

סיירת ההדרכה (בפרסית: گشت ارشاد, גָּשְׁט-אֶה אֶרְשָׁד), המוכרת בציבור כ"משטרת המוסר" היא סוג של משטרת מוסר (אנ') או משטרה דתית אסלאמית (אנ') בתוך כוח אכיפת החוק של הרפובליקה האסלאמית של איראן, אשר הוקמה בשנת 2005, במטרה לעצור אנשים ונשים המפרים את קוד הלבוש האסלאמי, בדרך כלל בנוגע ללבישת חג'אב על ידי נשים כדי לכסות את שערן. בעקבות גל מחאות נרחב, התובע הכללי האיראני הורה לפרק את הסיירת בדצמבר 2022. מאז המהפכה האסלאמית באיראן בשנת 1979, החוק האיראני מחייב את כל הנשים באיראן לעטות חג'אב המכסה את הראש והצוואר ומסתיר את השיער. בשנות ה-80, ועדות המהפכה האסלאמית (אנ') מילאו את תפקידה של המשטרה הדתית האסלאמית באיראן. בשנת 2005, הפכה סיירת ההדרכה לארגון היורש שלה. סיירת ההדרכה מדווחת למנהיג העליון של איראן, האייתוללה עלי ח'אמנאי. ביום האם האיראני בשנת 2013, הסיירת העניקה פרחים כ"פרס" לנשים שלבשו צ'אדור (סוג החג'אב המועדף). לדברי שר הפנים של איראן, לאורך שלושה חודשים בשנת 2014, כ-220,000 נשים נלקחו לתחנות משטרה וחתמו שם על הצהרות במסגרתן הבטיחו ללבוש חג'אב, כ-19,000 קיבלו הערות על אופן כיסוי שערן וכ-9,000 נעצרו. בשנת 2014, המשטרה נתנה בנוסף אזהרות והדרכה לכ-3.6 מיליון איראניות נוספות שלא הקפידו על קוד הלבוש האסלאמי. לאורך שמונה חודשים בשנת 2015 עצרה המשטרה בטהראן כ-40,000 נשים שהיו במהלך נהיגה, על כך שלא צייתו לכללי הלבוש האסלאמי, והחרימה את המכוניות של רובן, בדרך כלל למשך שבוע. בשנת 2016, כ-7,000 שוטרי סיור סמויים הסתובבו בטהראן כדי לתפוס נשים המפרות את קוד הלבוש האסלאמי. סיירת ההדרכה מטרידה גם נשים טרנסיות בשל חוסר התאמה מגדרית. באפריל 2018 אישה טרנסית איראנית הוכתה, והמשטרה סירבה לעזור לה. כמו כן, איראן אוסרת על שימוש באיפור על ידי נשים, כאשר רבות התנגדו לאיסור, תוך הסתכנות במעצר. סיירת ההדרכה מורכבת בדרך כלל מרכב ואן המכיל צוות גברים, אותם מלוות נשים לבושות צ'אדור, העומדות במקומות ציבוריים הומי-אדם (למשל מרכזי קניות, כיכרות ותחנות רכבת תחתית), כדי לעצור נשים שאינן לובשות חג'אב או שאינן לובשות אותן בהתאם לסטנדרטים שקבעה הממשלה. דוגמאות להפרה של החוק כוללות שיער חשוף יתר על המידה מתחת לכיסוי הראש, וחבר וחברה שהולכים ביחד בציבור. על פי ארגון זכויות האדם אמנסטי אינטרנשיונל, "בנות בגיל שבע" מוכרחות ללבוש חג'אב. משרד הנציב העליון של האו"ם לזכויות האדם ציין כי צעירות איראניות נסטרו בפניהן באלימות, הוכו באלות ונדחפו לניידות משטרה. הנשים נלקחות למתקן כליאה או לתחנת משטרה, עוברות הטפות על כיצד להתלבש, ובדרך כלל משוחררות לקרוביהן באותו יום, על אף שרבות מהן נעצרות. על פי סעיף 683 לחוק העונשין האסלאמי של איראן, העונש לאישה שאינה לובשת חג'אב כולל מאסר הנמשך בין 10 ימים לחודשיים, וקנס של 50,000 עד 500,000 ריאל איראני. מפרות החוק עלולות גם לקבל מלקות. סיירת ההדרכה עוקבת גם אחרי לבוש לא-צנוע של גברים, כגון תספורות "בסגנון מערבי", התרועעות בין גברים לנשים, הפרת ההגבלות על איפור ולבישת צבעים בהירים, בגדים צמודים, מכנסי ג'ינס קרועים ומכנסיים קצרים. הציבור יכול להסגיר אחד את השני בגין הפרות נראות לעין של קוד הלבוש, ומצלמות תנועה משמשות גם לזיהוי מפרים ומפרות של קוד הלבוש. ב-27 בדצמבר 2017, בריגדיר גנרל חוסיין רחימי, ראש משטרת טהראן רבתי, אמר: "על פי מפקד כוח אכיפת החוק של איראן, מי שלא שומרים על ערכי האסלאם, ומתרשלים בתחום הזה, לא יובאו יותר למרכזי מעצר, לא יתנהלו נגדו תיקים משפטיים, ולא נשלח אותם לבית המשפט, אלא יוצעו שיעורי חינוך כדי לתקן את התנהגותם". גורמים שונים בשלטונות טוענים כי בהתאם לראייתם את סיירת ההדרכה כמשטרת דת אסלאמית, היא משמשת כדי למלא את הדרישות האסלאמיות אשר "כופות את מה שנכון ואוסרות על מה ששגוי", והעם רוצה בה. אחרים מתנגדים לקיומה של סיירת ההדרכה, בטענה שעל הרשויות לכבד את חירותם וכבודם של האזרחים, ולאכוף את החוק. סיירת ההדרכה כונתה על ידי חלק מהאנשים דווקא 'לא-אסלאמית', בעיקר מפני שביצוע הדרישות הוא חראם (אסור) כאשר זה מוביל להמרדה. יש הטוענים שהרעיון הוא חובה הדדית המוגבלת לצד אחד, כלומר אין אפשרות להעיר לנציגי הממשלה על ציות לחוק כשהם מפרים אותו. ערך מורחב – פרשת מותה של מהסא אמיני ב-16 בספטמבר 2022, סיירת ההדרכה עצרה את מחסא אמיני, אישה איראנית בת 22, על כך שלכאורה לבשה את החג'אב שלה בצורה לא נאותה. היא מתה במהלך המעצר; השוטרים טענו שהיא סבלה מאי-ספיקת לב, וכתוצאה מכך מתה בתרדמת יומיים לאחר מכן. חבלות שהופיעו על רגליה ופניה העלו את האפשרות שהיא הוכתה, למרות הכחשות המשטרה. גורמים רפואיים ועצירים שונים שהיו עדים למעצר טוענים כי אנשי סיירת ההדרכה עינו את אמיני בחלק האחורי של טנדר לפני שהגיעה לתחנה. מעצרה ומותה חוללו גל הפגנות באיראן. ב-22 בספטמבר 2022, מחלקת האוצר של ארצות הברית הודיעה על סנקציות נגד סיירת ההדרכה, וכן נגד שבעה מנהיגים בכירים בארגוני הביטחון השונים של איראן, "בשל אלימות נגד מפגינים ומותה של מהסה אמיני". אלה כוללים את מוחמד רוסטמי חשמה גאצ'י, מפקד משטרת המוסר של איראן, וקיומארס היידארי, מפקד הכוח היבשתי של צבא איראן, בנוסף לשר המודיעין האיראני אסמאעיל ח'טיב, חאג' אחמד מירזאי, ראש חטיבת משטרת המוסר בטהראן. סאלאר אבנוש, סגן מפקד מיליציית הבסיג', ושני המפקדים מנוצ'הר אמנולהי וקאסם רזאי מכוח אכיפת החוק של איראן בפרובינציית צ'הארמחאל ובח'תיארי שבמדינה. הסנקציות יכללו חסימה של כל נכס או אינטרס ברכוש בתחומי השיפוט של ארצות הברית, ודיווח עליהם למחלקת האוצר של ארצות הברית. בנוסף יוטלו עונשים על כל צד שיאפשר ביצוע עסקאות או מתן שירותים לגופים אשר מוטלות עליהם סנקציות. ב-26 בספטמבר 2022, ראש ממשלת קנדה ג'סטין טרודו אמר כי ממשלתו תטיל סנקציות על סיירת ההדרכה, על הנהגתה, ועל הפקידים האחראים למותה של מהסה אמיני ולדיכוי המוחים. ב-3 בדצמבר 2022 הודיע התובע הכללי של איראן, מוחמד ג'עפר מונטזרי (אנ'), כי סיירת ההדרכה אינה נמצאת בפיקוח מערכת המשפט של המדינה, וכי היא נמצאת בתהליך פירוק. כמו כן, הוא אמר שחוק החיג'אב נמצא בבדיקה. אין ראיות ברורות באשר לפירוק הסיירת או ביטול החוק. מחאת החיג'אב באיראן מדיה וקבצים בנושא סיירת ההדרכה בוויקישיתוף טראוויס בירד, "Hair Police; It’s only recently that Iranian men have become the target of ultraconservative, style-cramping campaigns", באתר Vice,‏ 1 באפריל 2008 "Who are Iran’s hated morality police?; They are a recent innovation, not a core tenet of Islam", באתר האקונומיסט, 26 בספטמבר 2022 פרדיס מהדאווי, "Opinion; When Iran’s ‘morality police’ came for me", באתר הוושינגטון פוסט, 26 בספטמבר 2022 Ghaedi, Monir (23 בספטמבר 2022). "Iran's 'morality police:' What do they enforce?". DW.com. נבדק ב-25 בספטמבר 2022. "Gasht-e-Ershad," which translates as "guidance patrols" and is widely known as the "morality police," is a unit of Iran’s police forces tasked with enforcing the laws on Islamic dress code in public. {{cite news}}: (עזרה) Sharafedin, Bozorgmehr (20 באפריל 2016). "Rouhani clashes with Iranian police over undercover hijab agents". Reuters. נבדק ב-12 באוגוסט 2016. {{cite news}}: (עזרה) "Calls Grow for Iran Morality Police to Change Course". VOA. Erdbrink, Thomas (7 במאי 2014). "When Freedom Is the Right to Stay Under Wraps". The New York Times. נבדק ב-12 באוגוסט 2016. {{cite news}}: (עזרה) Tourism in Iran; Challenges, Development and Issues, 2018. "Springtime In Iran Means The 'Morality Police' Are Out In Force". NPR. "Iran: Fashion police". Economist. 5 במאי 2013. נבדק ב-12 באוגוסט 2016. {{cite news}}: (עזרה) Misagh Parsa (2016). Democracy in Iran; Why It Failed and How It Might Succeed "Want to Avoid the Iranian Morality Police? There's an App for That". www.yahoo.com. "New App that Detects Morality Police is Instant Hit in Iran". 9 בפברואר 2016. {{cite web}}: (עזרה) Curtin, Melanie (3 באוגוסט 2016). "The Remarkable Reason Men in Iran Have Started Wearing Hijabs". Inc.com. {{cite web}}: (עזרה) Transgender In Tehran: Arsham's Story (באנגלית), נבדק ב-2021-06-22 "Iran's transgender community are being beaten and disowned in spite of legal protections". PinkNews (באנגלית). 2018-05-21. נבדק ב-2021-06-22. Essential Voices: Poetry of Iran and Its Diaspora, 2021. Responses to Information Requests; Iran: Dress codes, including enforcement (2016-February 2020), Research Directorate, Immigration and Refugee Board of Canada, 21 February 2020. "Iranian protests continue, sparked by death of young woman arrested for violating dress code". PBS NewsHour. 21 בספטמבר 2022. {{cite web}}: (עזרה) Patricia R. Owen (2018). Gender and Patriarchy in the Films of Muslim Nations; A Filmographic Study of 21st Century Features from Eight Countries "Iran: Anxiety Among Tehran Women After Mahsa Amini's Death Over Wearing Headscarf in 'Improper' Way". News18. 22 בספטמבר 2022. {{cite web}}: (עזרה) "Iranian women no longer face jail for dress code violations". Al-Monitor. Adib, Muhammad Jawad (26 בספטמבר 2013). "Iran's 'Guidance Patrols' Stir Controversy". Al-Monitor. נבדק ב-12 באוגוסט 2016. {{cite news}}: (עזרה) Faghihi, Rohollah (6 במאי 2016). "Morality police go undercover to keep Tehran under cover". Middle East Eye. נבדק ב-12 באוגוסט 2016. {{cite news}}: (עזרה) Karami, Arash (27 באפריל 2015). "Rouhani: Police should not enforce Islam". Al-Monitor. נבדק ב-12 באוגוסט 2016. {{cite news}}: (עזרה) "Young Woman's Death After Arrest for 'Improper Hijab' Sparks Protests Across Iran". Jezebel. 19 בספטמבר 2022. {{cite web}}: (עזרה) ""Iranian woman dies 'after being beaten by morality police' over hijab law"". The Guardian. נבדק ב-2021-09-18. ""Mahsa Amini: dozens injured in Iran protests after death in custody"". The Guardian. נבדק ב-2021-09-18. Gottbrath, Laurin-Whitney (22 בספטמבר 2022). "U.S. sanctions Iran's morality police over death of woman in custody". Axios (באנגלית). נבדק ב-22 בספטמבר 2022. {{cite web}}: (עזרה) "Treasury Sanctions Iran's Morality Police and Senior Security Officials for Violence Against Protesters and the Death of Mahsa Amini". United States Department of the Treasury. 22 בספטמבר 2022. {{cite web}}: (עזרה) "Designating Iran's Morality Police and Seven Officials for Human Rights Abuses in Iran". United States Department of State. 22 בספטמבר 2022. {{cite web}}: (עזרה) "Canada To Sanction Those Responsible For Iranian Woman's Death". 26 בספטמבר 2022. {{cite news}}: (עזרה) "Iran to disband morality police amid ongoing protests, says attorney general". BBC News (באנגלית בריטית). 2022-12-04. נבדק ב-2022-12-04. "Protest-Hit Iran Reviewing Mandatory Headscarf Law, Official Says". Voice of America. 3 בדצמבר 2022. {{cite news}}: (עזרה) "Protest-Hit Iran says reviewing mandatory headscarf law". France24. 3 בדצמבר 2022. {{cite news}}: (עזרה) "Iran's hijab law under review: attorney general". Al-Monitor (באנגלית). 3 בדצמבר 2022. {{cite web}}: (עזרה) "Prosecutor General of the country: Guidance patrol was closed | it was closed from the place it was established]". asriran.com. 3 בדצמבר 2022. {{cite web}}: (עזרה)